CELEX: 62008CA0201
Language: et
Date: 2009-09-10 00:00:00
Title: Kohtuasi C-201/08: Euroopa Kohtu (kolmas koda) 10. septembri 2009 . aasta otsus (Hessisches Finanzgericht, Kassel eelotsusetaotlus — Saksamaa) — Plantanol GmbH & Co.KG versus Hauptzollamt Darmstadt (Direktiiv 2003/30/EÜ — Biokütuste ja muude taastuvkütuste kasutamise edendamine transpordisektoris — Direktiiv 2003/96/EÜ — Energiatoodete ja elektrienergia maksustamise ühenduse raamistik — Taimeõli, lisandite ja kütuse segu — Biokütused — Siseriiklikud õigusnormid — Maksuvabastus — Maksuvabastuse asendamine kütustes sisalduva minimaalse biokütuse osa kohustusega — Vastavus direktiividele 2003/30/EÜ ja 2003/96/EÜ — Õiguskindluse ja õiguspärase ootuse kaitse üldpõhimõte)

7.11.2009   
            
            
               ET
            
            
               Euroopa Liidu Teataja
            
            
               C 267/19
            
         Euroopa Kohtu (kolmas koda) 10. septembri 2009. aasta otsus (Hessisches Finanzgericht, Kassel eelotsusetaotlus — Saksamaa) — Plantanol GmbH & Co.KG versus Hauptzollamt Darmstadt
   (Kohtuasi C-201/08) (1)
   
   (Direktiiv 2003/30/EÜ - Biokütuste ja muude taastuvkütuste kasutamise edendamine transpordisektoris - Direktiiv 2003/96/EÜ - Energiatoodete ja elektrienergia maksustamise ühenduse raamistik - Taimeõli, lisandite ja kütuse segu - Biokütused - Siseriiklikud õigusnormid - Maksuvabastus - Maksuvabastuse asendamine kütustes sisalduva minimaalse biokütuse osa kohustusega - Vastavus direktiividele 2003/30/EÜ ja 2003/96/EÜ - Õiguskindluse ja õiguspärase ootuse kaitse üldpõhimõte)
   2009/C 267/33
   Kohtumenetluse keel: saksa
   
      Eelotsusetaotluse esitanud kohus
   
   Hessisches Finanzgericht, Kassel
   
      Põhikohtuasja pooled
   
   
      Hageja: Plantanol GmbH & Co.KG
   
      Kostja: Hauptzollamt Darmstadt
   
      Kohtuasja ese
   
   Eelotsusetaotlus — Hessisches Finanzgericht (Saksamaa) — Euroopa Parlamendi ja nõukogu 8. mai 2003. aasta direktiivi 2003/30/EÜ, millega edendatakse biokütuste ja muude taastuvkütuste kasutamist transpordisektoris (ELT L 123, lk 42; ELT eriväljaanne 13/31, lk 188), artikli 3 ning õiguskindluse ja õiguspärase ootuse põhimõtte tõlgendamine — Siseriiklik säte, mis asendab enne varemkehtinud õigusnormides sätestatud kestuse lõppu kütusesegudes sisalduva taimeõlist biokütuse osale kehtiva maksusoodustuse kohustusega lisada biokütust tavapärasele kütusele, mille tagajärjel satuvad tootjad, kellele see maksusoodustus laienes, majanduslikult ebasoodsamasse olukorda.
   
      Resolutsioon
   
   
               1.
            
            
               Euroopa Parlamendi ja nõukogu 8. mai 2003. aasta direktiivi 2003/30/EÜ, millega edendatakse biokütuste ja muude taastuvkütuste kasutamist transpordisektoris, tuleb tõlgendada nii, et sellega ei ole vastuolus sellised siseriiklikud õigusnormid, nagu on kõne all põhikohtuasjas ja mis välistavad biokütuste suhtes sätestatud maksuvabastuse süsteemi kohaldamise sellise toote suhtes, nagu on kõne all põhikohtuasjas ja mille valmistamiseks segatakse taimeõli, fossiilne diislikütus ja kütuselisandid.
            
         
               2.
            
            
               Õiguskindluse ja õiguspärase ootuse kaitse üldpõhimõttega ei ole vastuolus, kui liikmesriik tühistab sellise toote suhtes, nagu on kõne all põhikohtuasjas, kohaldatava maksuvabastuse süsteemi enne siseriiklike õigusnormidega sätestatud algse lõpptähtaja saabumist. Igal juhul ei eelda selline tühistamine erakorralisi asjaolusid. Eelotsusetaotluse esitanud kohtu ülesanne on igakülgse hindamise käigus konkreetse juhtumi puhul kontrollida, kas põhikohtuasjas on kõiki asjakohaseid asjaolusid arvesse võttes nimetatud põhimõtetest kinni peetud.
            
         
      (1)  ELT C 183, 19.7.2008.